## Pravilnik o provođenju referenduma o prihvaćanju Kolektivnog ugovora s odredbom o doprinosu solidarnosti

### NN 188/2003 (28.11.2003.), Pravilnik o provođenju referenduma o prihvaćanju Kolektivnog ugovora s odredbom o doprinosu solidarnosti

# GOSPODARSKO SOCIJALNO VIJEĆE

2954

Na
temelju članka 187.a stavak 4. Zakona o radu (»Narodne novine«, br. 38/95,
54/95, 65/95, 17/01, 82/01, 114/03 i 142/03) Gospodarsko-socijalno vijeće je na
48. izvanrednoj sjednici, održanoj 20. studenoga 2003. godine donijelo

## PRAVILNIK

### O PROVOĐENJU REFERENDUMA O PRIHVAĆANJU KOLEKTIVNOG UGOVORA S ODREDBOM O DOPRINOSU SOLIDARNOSTI

Predmet
Pravilnika

Članak
1.

Ovim
Pravilnikom utvrđuju se pravila o provođenju referenduma o prihvaćanju
kolektivnog ugovora kojim je za radnike koji nisu članovi sindikata predviđena
obveza plaćanja doprinosa solidarnosti kao naknada za povoljnosti ugovorene kolektivnim
ugovorom (u daljnjem tekstu: referendum).

Rokovi za provoĐenje
referenduma

Članak
2.

(1) Referendum
se ne može raspisati prije isteka roka od 5 dana od dana sklapanja kolektivnog
ugovora koji obvezuje jednog poslodavca, odnosno prije isteka roka od 10 dana
od dana sklapanja kolektivnog ugovora koji obvezuje dva ili više poslodavaca.

(2) Referendum se mora provesti najkasnije u
roku od 60 dana od dana sklapanja kolektivnog ugovora koji obvezuje jednog
poslodavca, odnosno najkasnije u roku od 90 dana od dana sklapanja kolektivnog
ugovora koji obvezuje dva ili više poslodavaca.

(3) Ako je kolektivni ugovor kojim je predviđena
moguć­nost plaćanja doprinosa solidarnosti sklopljen prije donošenja ovog
Pravilnika, rokovi iz stavaka 1. i 2. ovog članka počinju teći od dana
objavljivanja ovog Pravilnika u »Narodnim novinama«.

Upoznavanje s kolektivnim
ugovorom

Članak
3.

Kolektivni
ugovor o kojem se na referendumu odlučuje mora prije referenduma biti dostupan
radnicima koji o njemu odlučuju, a također mora biti dostupan i uz glasačku
kutiju.

Tijela
za provoĐenje referenduma

Članak
4.

(1)
Tijela za provođenje referenduma su odbor za referendum, pododbor za referendum
i glasački odbor.

(2) Odbor za referendum raspisuje i organizira
referendum te proglašava rezultate referenduma.

(3) Ako se referendum organizira kod jednog
poslodavca i ako se glasovanje provodi na jednom mjestu, glasovanje provodi i
rezultate utvrđuje Odbor za referendum.

(4) Ako kolektivni ugovor obvezuje dva ili više
poslodavaca, onda kod pojedinog poslodavca referendum organizira pododbor za
referendum, koji provodi glasovanje i utvrđuje rezultete ako se glasuje na
jednom mjestu.

(5) Ako se kod pojedinog poslodavca glasovanje
provodi na više glasačkih mjesta glasovanje provodi i rezultate utvrđuje glasački
odbor.

Imenovanje
Članova tijela za provoĐenje referenduma

Članak
5.

(1)
Svaka strana potpisnica kolektivnog ugovora imenuje u odbor za referendum
jednog predstavnika i jednog ili više zamjenika.

(2) Ako u vrijeme provođenja referenduma neka od tih
osoba – strana potpisnica kolektivnog ugovora više ne bi bila ovlaštena na
potpisivanje kolektivnog ugovora, predstavnika i zamjenika u odboru za
referendum imenuje osoba koja je u to vrijeme ovlaštena na potpisivanje
kolektivnog ugovora.

(3) Sindikat i pojedini poslodavci imenuju svoje
predstavnike u pododbor za referendum.

(4) Predstavnika sindikata u pododboru za referendum
i njegovog zamjenika imenuje ovlaštena osoba sindikata koji je sklopio
kolektivni ugovor, ili sindikalni povjerenik ako ovlaštena osoba tako odluči.

(5) Predstavnik sindikata u pododboru za referendum
ne mora biti zaposlen kod poslodavca kod kojega se provodi referendum.

(6) Predstavnika poslodavca u pododboru za referendum
i njegovog zamjenika imenuje osoba koja prema odredbama članka 125. st. 1. i 2.
Zakona o radu zastupa poslodavca u ostvarivanju prava i obveza iz radnog odnosa
(direktor trgovačkog društva, ravnatelj ustanove, čelnik državnog tijela, čelnik
tijela jedinice lokalne i područne samouprave i sl.).

(7) Glasačke odbore imenuje pododbor za referendum,
ili odbor za referendum ako se referendum provodi samo kod jednog poslodavca.
Prilikom imenovanja glasačkog odbora mora se odmah imenovati predsjednik glasačkog
odbora.

PoČetak
rada odbora za referendum

Članak
6.

(1)
Osoba iz članka 5. stavak 1. ovog Pravilnika dužna je odluku o imenovanju člana
odbora za referendum i njegovog zamjenika dostaviti imenovanim osobama te
osobama ovlaštenim za imenovanje drugih članova tog odbora i njihovih zamjenika
u roku od pet radnih dana od dana sklapanja kolektivnog ugovora, odnosno od
dana objavljivanja ovog Pravilnika u »Narodnim novinama« ako je kolektivni
ugovor sklopljen prije objavljivanja ovog Pravilnika.

(2)
Osoba iz članka 5. stavak 1. ovog Pravilnika dužna je člana odbora za provođenje
referenduma kojeg je imenovala obavijestiti o tome koji su drugi članovi tog
odbora u roku od tri radna dana od primitka odluke o njihovom imenovanju.

(3)
Prva sjednica odbora za referendum saziva se u roku od pet radnih dana od dana
kad je predstavnik sindikata u tom odboru obaviješten o ostalim članovima tog
odbora.

Sazivanje
tijela i odluČIvanje u tijelima za provoĐenje referenduma

Članak
7.

(1) Sva
tijela za provođenje referenduma odlučuju na sjednicama i tijekom glasovanja.

(2)
Sjednice odbora za referendum i pododbora za referendum saziva i predsjedava im
predstavnik sindikata koji ima najviše članova na području primjene kolektivnog
ugovora, a pred­stavnik poslodavaca ovlašten je sazvati sjednicu tijela ako
predstavnik sindikata kasni tri radna dana sa zakazivanjem sjednice.

(3)
Sjednice glasačkog odbora saziva predsjednik glasačkog odbora.

(4) U
odboru za referendum i pododboru za referendum po jedan glas imaju predstavnik
sindikata, odnosno predstavnici svih sindikata zajedno i predstavnik
poslodavca.

(5)
Odluke svih tijela za provođenje referenduma donose se jednoglasno.

(6) O
pitanju o kojem nije odlučio odbor za referendum odlučuje predsjednik
Gospodarsko-socijalnog vijeća, odnosno u slučaju njegove spriječenosti
dopredsjednik Gospodarsko-socijalnog vijeća ili osoba koju su oni ovlastili da
odluči o tom pitanju.

(7) O
pitanju o kojem nije odlučio pododbor za referendum odlučuje odbor za
referendum.

(8) O
pitanju o kojem nije odlučio glasački odbor odlučuje odbor za referendum,
odnosno pododbor za referendum, ako postoji.

(9)
Svako tijelo iz ovoga članka koje nije donijelo odluku dužno je u iduća dva
radna dana podnijeti osobi odnosno tijelu koje će umjesto njega odlučiti,
pismeni zahtjev za donošenje odluke, u kojem će ukratko iznijeti stajališta
obje strane.

(10)  Odluka koju temeljem zahtjeva iz stavka 6.
ovog članka donosi nadležno tijelo je konačna i mora biti dostavljena
podnositelju zahtjeva u roku od tri radna dana od dana primitka zahtjeva.

Raspisivanje
referenduma

Članak
8.

(1)
Odbor za referendum donosi na svojoj prvoj sjednici odluku o raspisivanju
referenduma, kojom određuje razlog održavanja referenduma (članak 1. ovog
Pravilnika) i dan glasovanja na referendumu, te druge odluke po potrebi.

(2) Ako
se referendum provodi kod dva ili više poslodavaca odbor za referendum je dužan
odluku o raspisivanju referenduma dostaviti svakom od poslodavaca kod kojeg će
se glasovati i pred­sjednicima svih sindikata koji su sklopili kolektivni
ugovor kojim je predviđena mogućnost plaćanja doprinosa solidarnosti.

(3) Ako
se referendum provodi u državnim tijelima, u javnim službama ili kod
poslodavaca koji su preko 50% u vlasništvu Republike Hrvatske, odluka o
raspisivanju referenduma se ne dostavlja, nego se objavljuje u »Narodnim
novinama«.

(4)
Odluka o raspisivanju referenduma se ne dostavlja, već se objavljuje u službenom
glasilu jedinice lokalne i područne (regionalne) samouprave, ako se referendum
provodi u tijelima tih jedinica ili kod poslodavaca koji su preko 50% u vlasništvu
tih jedinica.

(5)
Ovlaštena osoba poslodavca (članak 125. stavci 1. i 2. Zakona o radu) je dužna,
a ovlaštena osoba sindikata koji je sklopio kolektivni ugovor ima pravo
imenovati predstavnika i zamjenika predstavnika u odgovarajući pododbor za
referendum u roku od sedam radnih dana od dana dostavljanja, odnosno
objavljivanja odluke o raspisivanju referenduma.

(6)
Kada se provodi referendum koji obvezuje dva ili više poslodavca, stranka
kolektivnog ugovora na strani poslodavca, dužna je odboru za referendum
dostaviti popis svih poslodavaca kod kojih se referendum provodi.

Glasovanje
u organizacijskim jedinicama i drugim mjestima

Članak
9.

(1) Na
referendumu se kod pojedinog poslodavca može glasovati na dva ili više mjesta u
organizacijskim jedinicama poslodavca, a u skladu s odlukom odbora za
referendum odnosno pododbora za referendum.

(2)
Odbor za referendum, odnosno pododbor za referendum, odlukom određuje mjesta na
kojima će se glasovati i iz koje će, odnosno iz kojih će organizacijskih
jedinica radnici glasovati na kojem glasačkom mjestu.

(3)
Odbor za referendum može odlučiti da radnici zaposleni kod više poslodavaca
glasaju na jednom mjestu, tj. kod jednoga poslodavca, ili jednom tijelu državne
uprave ili jedinice lokalne i područne (regionalne) samouprave.

Prava
i obveze u svezi s referendumom

Članak
10.

(1)
Svaki radnik u radnom odnosu na neodređeno vrijeme i na određeno vrijeme kod
poslodavca kojeg obvezuje kolektivni ugovor kojim je predviđena mogućnost plaćanja
doprinosa solidarnosti ima pravo glasovanja na referendumu.

(2)
Svaki poslodavac iz stavka 1. ovog članka ima pravo i obvezu provođenja referenduma
prema odredbama ovog Pravilnika.

(3)
Svaki sindikat potpisnik kolektivnog ugovora o kojem se odlučuje na
referendumu, ima pravo imenovanja svojih predstavnika u tijela za provođenje
referenduma.

(4) Sve
troškove provođenja referenduma snosi poslodavac.

(5)
Poslodavac osigurava materijalno-tehničke uvjete za provođenje referenduma i dužan
je osigurati nesmetano tajno glasovanje radnika.

(7)
Glasačka kutija mora biti tako zatvorena da se iz nje ne mogu izvaditi glasački
listići prije otvaranja kutije.

(8)
Odbor za provođenje referenduma, odnosno pododbor za provođenje referenduma,
odnosno glasački odbor otvara glasačku kutiju po isteku vremena određenog za
glasovanje, a ranije ako su prije tog vremena već glasovali svi radnici iz
popisa radnika za to glasačko mjesto.

Popis
radnika

Članak
11.

(1) Svaki poslodavac kod kojega se treba provoditi
referendum dužan je u roku od osam radnih dana od dana dostavljanja, odnosno
objavljivanja odluke o raspisivanju referenduma izraditi popis radnika i
objaviti ga u prostoriji u kojoj će se glasovati, i dostaviti ga tijelu koje će
neposredno provesti glasovanje.

(2) Radnici su na popisu poredani po abecednom
redoslijedu njihovih prezimena, a ispred imena i prezimena radnika nalazi se
odgovarajući redni broj.

(3) Ako će glasovati na više glasačkih mjesta na
svakom od tih mjesta mora se objaviti popis svih radnika i popis radnika koji će
glasovati na tom glasačkom mjestu.

(4) Svaki radnik iz članka 13. stavak 1. ovog
Pravilnika može odboru za provođenje referenduma, odnosno pododboru za provođenje
referenduma ako postoji, podnijeti zahtjev za uvrštenje u popis radnika ili za
brisanje iz popisa. Ako je zahtjev usvojen vrši se upis u popis radnika ili
brisanje s popisa, a ako je zahtjev odbijen podnositelju se dostavlja odluka s
kratkim obrazloženjem.

(5)
Poslodavac je dužan po službenoj dužnosti uvrstiti u popis radnika ili brisati
s popisa osobu koja je u vremenu od objav­ljivanja popisa radnika do dana
glasovanja na referendumu zasnovala radni odnos ili joj je prestao radni odnos.

(6) Ako se provodi referendum koji obvezuje dva ili
više poslodavaca, svaki pojedini poslodavac dužan je u roku iz stavka 1. ovoga članka,
odboru za referendum dostaviti podatak o broju radnika, kako bi odbor za
referendum kako bi odbor za referendum utvrdio ukupni broj radnika koje obuhvaća
referendum.

GlasaČki
listiĆ

Članak
12.

(1) Na
referendumu se odlučuje zaokruživanjem riječi »za« ili »protiv« na glasačkom
listiću.

(2)
Odbor za referendum, odnosno pododbor za referendum ako postoji, odlučuje o
broju glasačkih listića koji će biti pripremljeni za referendum, s time da taj
broj ne smije biti manji od broja radnika upisanih u popisu radnika, niti biti
veći više od 5% tog broja.

(3)
Glasački listići su bijele boje, veličine 14,85 x 21 cm (A5).

(4) Pri
dnu glasačkog listića su pečati poslodavca i sindikata koji su sklopili
kolektivni ugovor i imaju svoje predstavnike u odboru za referendum odnosno
pododboru za referendum.

(5) U
prvom retku glasačkog listića su podaci o nazivu i sjedištu poslodavca, u
sljedećim retcima je tekst: »Jeste li zato da Kolektivni ugovor -------------------------,
sklopljen dana -------------, stupi na snagu«, u sljedećem retku su razmaknuto
riječi: »ZA« i »PROTIV«, a u sljedećim retcima je tekst: »Glasuje se zaokruživanjem
riječi ZA ili PROTIV.« Listić na kojem neće biti zaokružena jedna od tih dviju
riječi smatrat će se nevažećim, a pri dnu glasačkog listića su pečati (stavak
4. ovog članka).

Postupanje
nadleŽnog tijela prije uruČenja glasaČkog listiĆa

 Članak 13.

(1)
Tijelo koje na glasačkom mjestu provodi glasovanje (odbor za referenduma ili
pododbor za referenduma ili glasački odbor) ovlašteno je od radnika zatražiti
na uvid osobnu iskaznicu ako nijedan od članova tog tijela ne može potvrditi
identitet radnika koji je pristupio glasovanju.

(2)
Nakon utvrđivanja identiteta radnika, a prije uručenja glasačkog listića, jedan
od članova tijela iz stavka 1. ovog članka dužan je na popisu radnika zaokružiti
redni broj ispred imena i prezimena radnika kao znak da je taj radnik pristupio
glasovanju.

Glasovanje
izvan glasaČkog mjesta

Članak
14.

(1)
Odbor za referenduma, odnosno pododbor za referenduma ako postoji, može radi
osiguranja prava svakog radnika da odlučuje na referendumu, ili radi smanjenja
nesrazmjernih troškova provođenja referenduma u svezi s potrebom putovanja
radnika na glasačko mjesto i sl., odrediti radnike koji će glasovati izvan
glasačkog mjesta i prije dana određenog za glasovanje, ako to zatraži sam
radnik, ako radnik na dan glasovanja neće biti na radu u mjestu glasovanja (rad
izvan mjesta glasovanja, opravdana odsutnost s rada) i u drugim opravdanim slučajevima.

(2) Radnicima iz stavka 1. ovog članka mora sedam
radnih dana prije dana određenog za glasovanje biti dostavljen glasački listić,
omotnica veličine približno 17,5 x 12 cm sa tekstom: »Za odbor za provođenje
referenduma - ne otvarati« ili: »Za pododbor za provođenje referenduma - ne
otvarati« te popratni dopis kojim će radnik biti obaviješten da će moći
glasovati tako da glasački listić stavi u priloženu omotnicu i zatvorenu
omotnicu preda neposredno nadređenom radniku ili ju pošalje preporučenom po­štom
u sjedište poslodavca najkasnije do dana navedenog u tom dopisu.

(3) Nadređeni radnik kome je predana omotnica s glasačkim
listićem dužan je osigurati da u iduća dva radna dana neotvorena omotnica bude
poslana odboru za provođenje referenduma, odnosno pododboru za provođenje
referenduma ako postoji.

(4) Omotnice s glasačkim listićima odbor za provođenje
referenduma, odnosno pododbor za provođenje referenduma, otvara na dan
glasovanja. Omotnice zaprimljene nakon dana glasovanja neće se otvarati i na
njima će se staviti zabilješka: »Zaprimljeno nakon dana glasovanja« te sačuvati
u materijalima s referenduma.

(5) Poslodavac je dužan u roku od osam dana radniku
koji je omotnicu s glasačkim listićem poslao poštom na njegov zahtjev naknaditi
trošak u visini cijene poštanske marke.

UtvrĐivanje
rezultata referenduma

Članak
15.

(1)
Zapisnik o utvrđivanju rezultata referenduma sadrži podatke o:

– nazivu i sjedištu poslodavca,

– kolektivnom ugovoru koji predviđa mogućnost plaćanja
doprinosa solidarnosti,

– mjestu, odnosno mjestima glasovanja,

– danu glasovanja,

– broju radnika upisanih u popis radnika,

– broju pripremljenih glasačkih listića,

– broju radnika koji su pristupili glasovanju

– broju važećih, nevažećih i neupotrijebljenih glasačkih
listića, i

– broju glasova »za« i glasova »protiv«.

(2)
Glasački odbor dužan je zapisnik o utvrđivanju rezultata glasovanja na glasačkom
mjestu odboru za referendum, odnosno pododboru za referendum ako postoji,
dostaviti idućeg radnog dana nakon dana glasovanja.

(3) Pododbor
za referendum dužan je zapisnik o utvrđivanju rezultata glasovanja kod
poslodavca odboru za referendum dostaviti idućeg radnog dana nakon dana
glasovanja, odnosno ako se glasovalo na dva ili više glasačkih mjesta idućeg
radnog dana nakon primitka zapisnika svih glasačkih odbora.

(4)
Odbor za referendum dužan je zapisnik o utvrđivanju rezultata referenduma u
roku od osam radnih dana od dana glasovanja dostaviti strankama potpisnicima
kolektivnog ugovora te osigurati da zapisnik bude objavljen na svim glasačkim
mjestima.

(5) Tim
se zapisnikom izrijekom utvrđuje i da li je, u smislu odredaba članka 187.a
stavci 2. i 3. Zakona o radu, referendum uspio ili nije uspio.

(6) Svi
zapisnici predaju se ili neposrednom dostavom ili preporučenom poštom ili na
drugi odgovarajući način koji jamči sigurnu i brzu dostavu.

(7)
Svaki radnik upisan u popis radnika može u roku od pet radnih dana od dana
objavljivanja zapisnika odbora za provođenje referenduma na glasačkom mjestu na
kojem je imao pravo glasovanja podnijeti prigovor na zapisnik. Odbor za provođenje
referenduma dužan je odluku o prigovoru dostaviti podnositelju u roku od pet
radnih dana od primitka prigovora. Odluka o prigovoru je konačna i protiv nje
nisu dopuštena druga pravna sredstva.

Naputak
za primjenu Pravilnika

Članak
16.

(1)
Odbor za referenduma daje pismeni naputak za primjenu ovog Pravilnika na
zahtjev pododbora za referendum, na zahtjev glasačkog odbora ili ako davanje
naputka sam ocijeni potrebnim.

(2) Ako
postoji pododbor za referendum, glasački odbor zahtjev za davanje naputka
podnosi tom pododboru.

Stupanje
na snagu

Članak
17.

Ova
Pravilnik stupa na snagu osmog dana od dana objavljivanja u »Narodnim
novinama«.

Broj:
110/03
Zagreb, 20. studenoga 2003.

Predsjednik
Gospodarsko-socijalnog vijeća **Kre****šimir** **Sever****,** v. r.

if !supportEmptyParas endif

Pravilnik, NN 188/2003-2954